Document ID: 32001L0033

Direktiva Komisije 2001/33/ES
z dne 8. maja 2001
o spremembi nekaterih prilog k Direktivi Sveta 2000/29/ES o zaščitnih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 2000/29/ES z dne 8. maja 2000 o zaščitnih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti [1] in zlasti člena 14(c) Direktive,
ob upoštevanju zahtev Danske, Francije, Irske, Italije, Avstrije, Portugalske in Združenega kraljestva,
ob upoštevanju naslednjega:
(1) Glede na informacije iz Združenega kraljestva in Švedske se zdi, da bi bilo treba po reorganizaciji lokalne uprave spremeniti veljavni opis njihovih varovanih območij v zvezi z vrstama Dendroctonus micans Kugelan in Leptinotarsa decemlineata Say.
(2) Nekatere določbe o zaščitnih ukrepih, na Danskem proti vrsti Bemisia tabaci Genn. (evropske populacije) in virusu tomato spotted wilt, na Portugalskem proti vrsti Gonipterus scutellatus Gyll., v Združenem kraljestvu in na Irskem proti vrstam Pissodes spp. (evropski) ter v Franciji, Italiji in Avstriji proti vrsti Erwinia amylovora (Burr.) Winsl. et al., bi bilo treba spremeniti, da se upošteva trenutna razširjenost teh organizmov v posameznih državah.
(3) Spremembe so skladne z zahtevami zadevnih držav članic.
(4) Ukrepi, predvideni s to direktivo, so v skladu z mnenjem Stalnega odbora za zdravstveno varstvo rastlin -
SPREJELA NASLEDNJO DIREKTIVO:
Člen 1
Priloge I do IV k Direktivi 2000/29/ES se spremenijo v skladu s Prilogo k tej direktivi.
Člen 2
Države članice sprejmejo zakone in druge predpise, potrebne za uskladitev s to direktivo, do 21. maja 2001. Uporabljajo jih od 22. maja 2001. O tem takoj obvestijo Komisijo. Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
Države članice nemudoma predložijo Komisiji temeljne določbe nacionalne zakonodaje, sprejete na področju, ki ga ureja ta direktiva. Komisija o tem obvesti druge države članice.
Člen 3
Ta direktiva začne veljati na dan objave v Uradnem listu Evropskih skupnosti.
Uporablja se od 22. maja 2001.
Člen 4
Ta direktiva je naslovljena na države članice.
V Bruslju, 8. maja 2001

Labels: 20
18
16
6